पाएं अपने शहर की ताज़ा ख़बरें और फ्री ई-पेपरडाउनलोड करें
एनटीपीसी की पकरी बरवाडीह कोयला खनन परियोजना रिम्स, रांची को अस्पताल के 16 वार्डों में ऑक्सीजन की आपूर्ति के लिए 332 बिस्तरों पर ऑक्सीजन पाइपलाइन बिछाने के लिए रु.45 लाख की सहायता प्रदान कर रही है। इस चार मंजिला इमारत में ऑक्सीजन की कमी को देखते हुए यह कदम उठाया गया है। वर्तमान में 150 बिस्तरों को मरीजों की भर्ती के लिए इस सप्ताह के अंत तक तैयार कर लिया जाएगा, बाकी काम भी इस माह के अंत तक पूरा कर लिया जाएगा।
हजारीबाग के शेख भिखारी अस्पताल में भी स्थानीय प्रशासन की पहल पर पकरी बरवाडीह कोयला खनन परियोजना के कार्यकारी निदेशक प्रशांत कश्यप के द्वारा अस्पताल में उपलब्ध केंद्रीय ऑक्सीजन सिस्टम से जुड़े 84 वार्डों में भी यह सुविधा उपलब्ध कराई जा रही है। यह कार्य युद्ध स्तर पर चलाया जा रहा है और 17 मई तक स्थानीय मरीजों की भर्ती के लिए खोल दिया जाएगा। इसके साथ ही अस्पताल में 60 से 80 ऑक्सीजन से लैस बिस्तरों को भी तैयार किया जा रहा है। इस कार्य पर रु.24 लाख का खर्च आएगा। कार्यकारी निदेशक प्रशांत कश्यप ने बताया कि प्रदेश में कोविड-19 की विषम परिस्थितियों को देखते हुए यह कदम उठाया गया है, जिससे कि अस्पतालों में अधिक से अधिक मरीजों को चिकित्सा सहायता मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn